PIB Headquarters
کووڈ – 19 پر پی آئی بی بلیٹن
- ملک گیر ٹیکہ کاری مہم کے تحت اب تک 30.79 کروڑ ویکسین کے ٹیکے لگائے گئے ۔
- بھارت میں پچھلے 24 گھنٹے کے دوران 60.73 لاکھ ٹیکے لگائے گئے ۔
- بھارت میں پچھلے 24 گھنٹے کے دوران51667 نئے معاملے درج ہوئے ۔
- بھارت میں زیر علاج مریضوں کی تعداد کم ہوکر 612868 تک پہنچی ۔
- اب تک پورے ملک میں 29128267 مریض صحت یاب ہوئے ۔
- پچھلے 24 گھنٹے کے دوران 64527 مریضوں صحت یاب ہوئے ۔
- لگاتار 43 ویں دن یومیہ نئے معاملوں کے مقابلے صحت یاب ہونے والے مریضوں کی تعداد زیادہ رہی ۔
- صحت یابی کی شرح بڑھ کر 96.66 فی صد تک پہنچی ۔
- ہفتہ وار مثبت پائے جانے والے افراد کی شرح 5 فی صد سے کم پر رہی ۔ موجودہ شرح 3.00 فی صد ہے ۔
- یومیہ مثبت پائے جانے والے افراد کی شرح 2.98 فی صد ، مسلسل 18 ویں دن بھی 5 فی صد سے کم رہی ۔
# کورونا سے لڑائی کے لئے متحد ہوں # بھارت کی کورونا سے لڑائی
پریس انفار میشن بیورو
اطلاعات و نشریات کی وزارت
حکومتِ ہند
کووڈ -19 کی تازہ صورتِ حال
- بھارت میں پچھلے 24 گھنٹے کے دوران51667 نئے معاملے درج ہوئے ۔
- بھارت میں زیر علاج مریضوں کی تعداد کم ہوکر 612868 تک پہنچی ۔
- اب تک پورے ملک میں 29128267 مریض صحت یاب ہوئے ۔
- پچھلے 24 گھنٹے کے دوران 64527 مریضوں صحت یاب ہوئے ۔
- لگاتار 43 ویں دن یومیہ نئے معاملوں کے مقابلے صحت یاب ہونے والے مریضوں کی تعداد زیادہ رہی ۔
- صحت یابی کی شرح بڑھ کر 96.66 فی صد تک پہنچی ۔
- ہفتہ وار مثبت پائے جانے والے افراد کی شرح 5 فی صد سے کم پر رہی ۔ موجودہ شرح 3.00 فی صد ہے ۔
- یومیہ مثبت پائے جانے والے افراد کی شرح 2.98 فی صد ، مسلسل 18 ویں دن بھی 5 فی صد سے کم رہی ۔
کووڈ – 19 ٹیکہ کاری کی تازہ صورتِ حال
حکومت کی طرف سے  اور ریاستوں کی طرف سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو ابھی تک 30.54 کروڑ سے زیادہ  ٹیکے فراہم کئے جا چکے ہیں۔ اِن میں سے اب تک ضائع ہونے والے ٹیکوں سمیت 290404264 ٹیکے استعمال کئے جا چکے ہیں ۔
ریاستوں اور مرکز کے زیر انتظام علاقوں کے پاس اب بھی 1.50 کروڑ سے زیادہ  کووڈ – 19 کے ٹیکے موجود ہیں ، جو استعمال نہیں ہوئے ہیں ۔ اس کے علاوہ، ویکسین کی 4700000 سے زیادہ خوراکیں تیار ہیں اور اگلے تین دن میں ریاستوں اور مرکز کے زیر انتظام علاقوں کو فراہم کی جا ئیں گی۔
مزید تفصیلات : https://pib.gov.in/PressReleasePage.aspx?PRID=1730208
کووڈ – 19 ٹیکہ کاری : مفروضات بنام حقائق
- کووڈ – 19 کی ویکسین بانجھ پن نہیں کرتی ۔
- زیادہ تر لوگوں کو کووڈ ٹیکہ لگانے کے بعد کوئی مضر اثر سامنے نہیں آتا اور اس کا یہ مطلب نہیں ہے کہ ویکسین موثر نہیں ہے ۔
- بھارت میں جلد ہی کم از کم 6 مختلف قسم کی کووڈ – 19 ویکسین دستیاب ہوں گی ۔ ہم امید کرتے ہیں کہ ایک مہینے میں 30 سے 35 کروڑ خوراکوں کی خریداری کی جائے گی ، جس سے یومیہ ایک کروڑ افراد کو ٹیکے لگائے جا سکیں گے ۔
· کووڈ – 19 ٹیکہ کاری کے بارے میں عام طور پر پوچھے جانے والے سوالوں کا کووڈ – 19 پر ورکنگ گروپ کے چیئرمین ڈاکٹر این کے اروڑہ نے جواب دیا ہے ۔
ہمیں جلد ہی زائیڈس کیڈیلا کی بنائی گئی دنیا کی پہلی ڈی این اے - پلاسمڈ ویکسین دستیاب ہو جائے گی ، جو بھارت میں تیار کی گئی ہے ۔ ہمیں ، جن دیگر ویکسین کی دستیابی کی جلد امید ہے ، اُن میں پروٹین کی ذیلی یونٹ والی ویکسین ، بایو لوجیکل ای شامل ہے ۔ یہ بات ٹیکہ کاری سے متعلق قومی تکنیکی مشاورتی گروپ  کے کووڈ – 19 ورکنگ گروپ کے چیئرمین ڈاکٹر نریندر کمار اروڑہ نے بتائی ۔ انہوں نے مزید بتایا کہ ان ٹیکوں کا تجربہ کافی حوصلہ افزا رہا ہے ۔ انہوں نے کہا کہ ہمیں امید ہے کہ یہ ویکسین ستمبر تک دستیاب ہو جائے گی ۔ بھارت کی ایک اور ویکسین ایم – آر این اے ویکسین ، جسے 2 – 8 ڈگری سیلسیس کے درجۂ حرارت پر رکھا جا سکتا ہے ، دسمبر تک دستیاب ہو جائے گی ۔ دیگر دو ویکسین ، سیرم انسٹی ٹیوٹ آف انڈیا کی نووا ویکس اور جانسن اینڈ جانسن کی ویکسین کے جلد آنے کی توقع ہے ۔ جولائی کے تیسرے ہفتے تک بھارت بایو ٹیک اور ایس آئی آئی کی پیداواری صلاحیت میں زبردست اضافہ ہو گا ۔ اس کے ساتھ ہی ملک میں ویکسین کی سپلائی میں بھی اضافہ ہو گا ۔ ہمیں امید ہے کہ اگست تک 30 سے 35 کروڑ ڈوزیز ماہانہ خریدی جا سکیں گی ۔ ڈاکٹر اروڑہ نے کہا کہ اس کے ساتھ ہم ایک دن میں ایک کروڑ افراد کو ٹیکے لگانے کے قابل ہوجائیں گے ۔
تفصیلات : https://pib.gov.in/PressReleasePage.aspx?PRID=1730219
جناب دھرمیندر پردھان نے مدھیہ پردیش کے وزیر اعلیٰ شیو راج سنگھ چوہان کے ساتھ مانڈلا میں کووڈ دیکھ بھال سہولت کا افتتاح کیا
اسٹیل اور پیٹرولیم اور قدرتی گیس کے مرکزی وزیر جناب دھرمیندر پردھان نے آج مدھیہ پردیش کے وزیر اعلیٰ شیو راج سنگھ چوہان کے ساتھ مانڈلا ضلع میں کووڈ کے دیکھ بھال کے ایک مرکز کا افتتاح کیا ۔ اس موقع پر اسٹیل کے مرکزی وزیرمملکت جناب فگن سنگھ کولستے اور مدھیہ پردیش کے صحتِ عامہ اور خاندانی بہبود کے وزیر ڈاکٹر پربھو رام چودھری بھی موجود تھے ۔
تفصیلات : https://pib.gov.in/PressReleseDetail.aspx?PRID=1730334
تعلیم کے مرکزی وزیر مملکت جناب سنجے دھوترے نے کووڈ – 19 کے لئے آئی آئی ٹی دلّی کی تیار کردہ ریپڈ اینٹیجن ٹسٹ کٹ لانچ کی
تعلیم کے مرکزی وزیر مملکت جناب سنجے دھوترے نے آج آئی آئی ٹی دلّی کے ذریعے تیار کردہ کووڈ – 19 کی ریپڈ اینٹیجن ٹسٹ کٹ لانچ کی ہے ۔ آئی آئی ٹی دلّی کے بایو میڈیکل انجینئرنگ کے مرکز کے پروفیسر ڈاکٹر ہرپال سنگھ کی قیادت میں آئی آئی ٹی دلّی کے تحقیق کاروں نے یہ کٹ تیار کی ہے ۔ مرکزی وزیر مملکت جناب سنجے دھوترے نے ٹسٹ کٹ کے لانچ پر آئی آئی ٹی دلّی کے تحقیق کاروں اور اسے بنانے والے ساجھیداروں کو مبارکباد دیتے ہوئے کہا کہ مجھےپورا یقین ہے کہ یہ ٹیکنا لوجی ملک میں کووڈ ٹسٹ کے لئے دستیاب ٹیکنا لوجی میں انقلاب برپا کرےگی ۔ انہوں نے مزید کہا کہ مجھے یہ جان کر خوشی ہوئی ہے کہ یہ کٹ آئی آئی ٹی دلّی نے پوری طرح اندرونی وسائل کو استعمال کرتے ہوئے تیار کی ہے ۔
تفصیلات : https://pib.gov.in/PressReleseDetail.aspx?PRID=1730283
پی آئی بی کے فیلڈ یونٹوں سے موصولہ اطلاعات
کیرالہ : کیرالہ کے تقریباً 3 گاؤوں میں ایک جینیاتی مطالعے کے بعد انتہائی مہلک ڈیلٹا پلس ویریئرنٹ کووڈ کے کچھ مریضوں میں پایا گیا ہے ، جس کے بعد ان گاؤوں میں لاک ڈاؤن لگا دیا گیا ہے ۔ ایک معاملہ پٹھانا مٹا میں درج کیا گیا ہے ، جب کہ دو معاملات پلکّڑ ضلع کے ہیں ۔ متاثرہ علاقوں کے محاصرے کے علاوہ ، علاقے کے مکینوں کا آر ٹی پی سی آر ٹسٹ کیا گیا ہے اور ضلع میں بھیڑ بھاڑ کی روک تھام اور لوگوں میں آپس میں میل جول کو روکنے سمیت بڑی تعداد میں ٹسٹ کرنے اور مقامی آبادی کو ٹیکے لگائے جانے کا کام ترجیحی بنیاد پر کیا جا رہا ہے ۔ اس دوران ریاست میں کل 12078 نئے کووڈ کے معاملات درج کئے گئے ہیں ۔ 136 افراد کی موت کے بعد مرنے والوں کی تعداد 12581 ہو گئی ہے ۔ ٹسٹ میں مثبت پائے جانے والے افراد کی شرح 10.37 فی صد درج کی گئی ہے ۔ اب تک ریاست میں 13120886 افراد کو ٹیکہ لگایا جا چکا ہے ۔ ان میں سے 10293156 کو پہلا ٹیکہ لگایا گیا ہے ، جب کہ 2827730 افراد کو دوسرا ٹیکہ بھی لگا دیا گیا ہے ۔
تمل ناڈو : تمل ناڈو کے وزیر اعلیٰ ایم کے اسٹالن نے کووڈ – 19 کے بعد پیچیدگیوں کو حل کرنے کے لئے تمام سرکاری میڈیکل کالج اسپتالوں میں اسپیشلسٹ ڈاکٹروں کے ساتھ خصوصی کلینک قائم کرنے کا اعلان کیا ہے ۔ تمل ناڈو کے اسکولوں سے کہا گیا ہے کہ وہ حالات معمول پر آنے کے بعد تعلیمی سرگرمیوں کو بحال کرنے کے لئے تیار رہیں ۔ چنئی اور اُس کے آس پاس کووڈ – 19 کے معاملات میں تیزی سے کمی کے ساتھ جنوبی ریلوے نے آج سے مضافاتی ٹرینوں میں اضافی زمروں کے مسافروں کو سفر کی اجازت دے دی ہے ۔ ریاست کے وزیرصحت ایم سبرا منین نے کہا ہے کہ اگر کسی خاص مقام پر ڈیلٹا پلس طرز کے وائرس سے دو افراد متاثر پائے جاتے ہیں تو اُس پورے علاقے کو پابندی والا زون قرار دیا جائے گا ۔ تمل ناڈو میں جمعرات کو وائرس سے متاثرہ نئے مریضوں کی تعداد 6162 رہی ، جب کہ 155 مزید افراد کی موت کی اطلاع ہے ۔ اب تک مرنے والوں کی کل تعداد 31901 تک پہنچ گئی ہے اور زیر علاج مریضوں کی تعداد 50 ہزار سے کم ہوکر 49845 ہو گئی ہے ۔ ریاست میں کل تقریباً 4.3 لاکھ لوگوں کو ٹیکے لگائے گئے ۔تروورور ضلع کے کاٹوّر گاؤں میں 100 فی صد ٹیکہ کاری حاصل کر لی گئی ہے ۔ تمل ناڈو میں اب تک 13988481 لوگوں کو ٹیکے لگائے جاچکےہیں ۔ ان میں سے 11613983 کو پہلا ٹیکہ لگایا گیا ہے ، جب کہ 2374498 افراد کو دوسرا ٹیکہ بھی لگا دیا گیا ہے ۔ اسی طرح مرکز کے زیر انتظام علاقے پڈوچیری میں 461886 لوگوں کو ٹیکہ لگایا گیا ہے ، جس میں 401601 افراد نے پہلا ٹیکہ لگوایا ہے ، جب کہ 60285 افراد نے دوسرا ٹیکہ بھی لگوا لیا ہے ۔
کرناٹک : ریاستی حکومت کے 24 جون ، 2021 ء کے بلیٹن کے مطابق ریاست میں نئے کیس درج کئے گئے : 3979 ، زیر علاج مریضوں کی تعداد : 110523 ، کووڈ سے ہونے والی اموات : 138 ، کووڈ سے ہونے والی کل اموات : 34425 ۔ کل تقریباً 289581 افراد کو ٹیکے لگائے گئے ۔ اس طرح اب تک ریاست میں کل 20772477 لوگوں کو ٹیکے لگائے جا چکے ہیں ۔ ریاستی حکومت نے کورونا سے ہونے والے مالی نقصان کے ازالے کے لئے ہوٹلوں ، تفریح گاہوں ، ریستوراں اور تفریح پارکوں کو ٹیکس سے مستثنیٰ کرنے کا اعلان کیا ہے ۔ البتہ یہ سال 22-2021 ء میں 50 فی صد پراپرٹی ٹیکس ادا کریں گے اور 50 فی صد ٹیکس معاف کر دیا جائے گا ۔ ریاستی دارلحکومت میں 25 فی صد سے زیادہ نوجوان لوگوں کو ٹیکے لگائے جا چکے ہیں ۔ 45 سال سے زیادہ عمر کے افراد کو ٹیکہ لگانے کا کام بھی پوری طرح جاری ہے ۔ ہنرمند افرادی قوت کی دستیابی اور کاروبار کے لئے سازگار ماحول کی وجہ سے کرناٹک کووڈ کے دور میں بھی سرمایہ کاری کے لئے ایک پسندیدہ مقام رہا ہے ۔
آندھرا پردیش : پچھلے 24 گھنٹے کے دوران 88622 نمونوں کی جانچ کے بعد کووڈ کے 4981 نئے معاملات درج کئے گئے ہیں ، جب کہ 48 افراد کی موت ہوئی ہے اور 6464 افراد کو چھٹی دے دی گئی ہے ۔ کل مریضوں کی تعداد : 1867017 ، زیر علاج مریض : 49683 ، چھٹی دی گئی : 1804844 ، اموات : 12490 ۔ کل پوری ریاست میں 14351320 لوگوں کو ویکسین کے ٹیکے لگائے گئے ، جس میں 11534623 افراد کو پہلا ٹیکہ لگایا گیا ، جب کہ 2816697 افراد کو دوسرا ٹیکہ لگایا گیا ۔ ریاست نے جمعرات کو سپریم کورٹ کی ، اِس ہدایت کے بعد کہ تمام ریاستی بورڈوں کو اسکول کے اندرونی تجزیہ کو پیمانہ بناتے ہوئے 31 جولائی تک ریزلٹ کا اعلان کر دیناچاہیئے ، 10 ویں اور 12 ویں بورڈ کے امتحانات منسوخ کر دیئے ہیں ۔ یونیسیف کے ایک وفد نے وزیر اعلیٰ وائی ایس جگن موہن ریڈی سے ملاقات کی اور انہیں یونیسیف کی جانب سے 240 آکسیجن کنسنٹریٹرس اور 25 کنسٹریٹرس اور 50 لاکھ کی قیمت کے این 95 ماسک کووڈ مریضوں کے علاج کے لئے گریس کینسر فاؤنڈیشن کی جانب سے انہیں سونپے ۔
تلنگانہ : کل ریاست میں 9 اموات کے ساتھ کل 1088 نئے معاملات درج کئے گئے ۔ اس طرح ریاست میں کل متاثرہ افراد کی تعداد 617776 اور اموات کی کل تعداد 3607 تک پہنچ گئی ہے ۔ ریاست میں صحت یابی کی شرح 96.82 فی صد درج کی گئی ہے ، جب کہ قومی اوسط 96.58 فیصد ہے ۔ ریاست میں زیر علاج مریضوں کی تعداد 16030 ہے ۔ ریاست میں ٹیکہ کاری کی مہم میں سبھی زمرے کے کل 198118 افراد کو پہلا ٹیکہ لگایا گیا ہے ، جب کہ 13034 افراد کو دوسرا ٹیکہ لگایا گیا ۔ اب تک ریاست میں کل 8259416 افراد نے پہلا ٹیکہ لگوا لیا ہے ، جب کہ 1603580 افراد نے دوسرا ٹیکہ بھی لگوا لیا ہے ۔
مہاراشٹرا : جمعرات کو مہاراشٹر میں کووڈ -19 کے 9844 نئے معاملات درج کئے گئے ۔ اس طرح ریاست میں وائرس سے متاثرہ افراد کی کل تعداد 60 لاکھ سے تجاوز کر گئی ہے ۔ 197 مریضوں کی انفیکشن کی وجہ سے موت درج کی گئی ہے ۔ اب ریاست میں کووڈ کے مریضوں کی کل تعداد 6007431 تک پہنچ گئی ہے ۔ 197 اموات کے ساتھ اب تک مرنے والوں کی تعداد 119859 تک پہنچ گئی ہے ۔ ان میں سے 149 اموات پچھلے 48 گھنٹے کے دوران ہوئی ہیں ۔ ریاست میں کل مریضوں کی تعداد 13 جون کو 59 لاکھ سے تجاوز کر گئی تھی ۔ ریاست میں کووڈ سے صحت یابی کی شرح 95.93 فی صد ہے ، جب کہ شرح اموات میں اضافہ ہوا ہے اور یہ 2 فی صد ہو گئی ہے ۔ زیر علاج مریضوں کی تعداد 121767 ہے ۔
گجرات : جمعرات کو گجرات میں کووڈ – 19 کے 129 نئے مریض درج کئے گئے اور صرف 2 اموات کی خبر ہے ، جب کہ 507 مریض صحت یاب ہوئے ہیں ۔ 129 نئے مریضوں کے ساتھ ریاست میں کورونا وائرس کے مریضوں کی تعداد 822887 ہو گئی ہے ۔ کل دن میں جونا گڑھ اور احمد آباد میں ایک ایک مریض کے مرنے کی اطلاع ہے اور اس طرح اموات کی تعداد 10042 ہو گئی ہے ۔ پچھلے 24 گھنٹے کے دوران 507 مریضوں کو اسپتالوں سے چھٹی دے دی گئی ۔ کووڈ – 19 سے صحت یابی کی شرح 98.24 فی صد ہو گئی ہے ۔ گجرات میں اب 4427 زیر علاج مریض ہیں ، جن میں سے 51 مریض وینٹی لیٹر پر ہیں ۔ ریاست میں اب تک 23902371 افراد کو ٹیکہ لگایا گیا ہے ۔ دن میں 4.44 لاکھ لوگوں کو ویکسین کا ٹیکہ لگایا گیا ۔
راجستھان : جمعرات کو راجستھان میں پچھلے 24 گھنٹے کے دوران کووڈ – 19 سے ایک بھی موت نہیں ہوئی ہے ۔ پچھلے 24 گھنٹے کے دوران پوری ریاست میں کووڈ – 19 کے 147 نئے معاملات درج کئے گئے ہیں ، جن میں 14 مریضوں کا تعلق ریاستی راجدھانی جے پور سے ہے ۔ اس کے برعکس کووڈ – 19 کے 306 مریض صحت یاب ہوئے ہیں ۔ جمعرات کو 33 اضلاع میں سے 8 اضلاع میں کورونا وائرس کا ایک بھی مریض نہیں پایا گیا ۔
مدھیہ پردیش : مدھیہ پردیش میں ایک بار پھر ایک ہی دن میں سب سے زیادہ تعداد میں ٹیکے لگائے گئے ۔ ریاست میں جمعرات کے دن 1117277 ویکسین لگائی گئی ۔ 23 اضلاع میں 100 فی صد ٹیکہ کاری درج کی گئی ہے ۔ جمعرات کو مدھیہ پردیش میں کووڈ – 19 کے 62 نئے مریض سامنے آئے ہیں ، جب کہ 22 اموات درج کی گئی ہیں ۔ اس طرح وائرس سے متاثرہ افراد کی تعداد 789561 ہوگئی ہے اور اموات کی کل تعداد 8849 تک پہنچ گئی ہے ۔ ریاست کے کل 52 اضلاع میں سے پچھلے 24 گھنٹے کے دوران 31 اضلاع میں کورونا وائرس کا کوئی نیا معاملہ درج نہیں کیا گیا ۔ پچھلے 24 گھنٹے کے دوران اسپتالوں سے 255 مریضوں کو چھٹی دے دی گئی ۔ اس طرح ریاست میں صحت یاب ہونے والوں کی تعداد 779432 تک پہنچ گئی ہے ، جب کہ ریاست میں زیر علاج مریضوں کی تعداد 1280 ہے ۔
چھتیس گڑھ : چھتیس گڑھ کے وزیر اعلیٰ بھوپیش باگھیل نے لوگوں سے اپیل کی ہے کہ وہ پڑوسی ریاست مدھیہ پردیش اور مہاراشٹر میں کورونا وائرس کی نئی قسم ڈیلٹا پلس کے معاملات میں اضافے کے پیش نظر چوکس رہیں ۔ اس کے ساتھ ہی وزیر اعلیٰ نے بین ریاستی سرحدوں پر آمد و رفت کی سخت نگرانی کرنے کی بھی ہدایت دی ہے ۔ اب تک ریاست میں ڈیلٹا پلس کے ایک بھی مریض کی شناخت نہیں ہوئی ہے ۔ چھتیس گڑھ میں کووڈ – 19 کے مریضوں کی کل تعداد جمعرات کو 992391 تھی ، جب کہ اموات کی تعداد میں 8 کا اضافہ ہوا ہے اور یہ 13415 تک پہنچ گئی۔ 81 مریضوں کی صحت یابی کے بعد صحت یاب ہونے والے مریضوں کی کل تعداد 971662 تک پہنچ گئی ہے ۔ ریاست میں زیر علاج مریضوں کی تعداد 7314 ہے ۔
گوا : گوا میں جمعرات کو کوورنا وائرس کے مریضوں کی تعداد میں 229 کا اضافہ ہوا اور یہ 165426 ہو گئی ہے ، جب کہ انفیکشن سے مزید 258 مریض صحت یاب ہوئے ہیں ۔ 9 افراد کی موت کے ساتھ مرنے والوں کی تعداد 3022 ہو گئی ہے ۔ ریاست میں پچھلے 24 گھنٹے کے دوران 258 مریضوں کو اسپتال سے چھٹی دیئے جانے کے بعد صحت یاب ہونے والے افراد کی تعداد 159677 تک پہنچ گئی ہے ۔ زیر علاج مریضوں کی تعداد 2727 ہے ۔
آسام : آسام میں پچھلے 24 گھنٹے کے دوران کووڈ سے 34 اموات کی خبر ہے ، جب کہ 2781 نئے مریضوں کا پتہ چلا ہے ۔ تقریباً 65 لاکھ لوگوں کو ٹیکے لگائے جا چکےہیں اور حکومت کا ہدف 1.35 کروڑ لوگوں کو ٹیکہ لگانے کا ہے ۔ حکومت کو امید ہے کہ وہ یہ ہدف 45 دن میں مکمل کر لے گی۔ وزیر اعلیٰ ہیمنا بسوا سرما نے یہ بتاتے ہوئے کہ کووڈ سے متعلق بندشوں کے لئے نئے ایس او پی کا اعلان ہفتے کے روز کیا جائے گا ، کہا کہ ریاست کے 15 اضلاع میں کووڈ – 19 کے 220 ہاٹ اسپاٹس کی نشاندہی کی گئی ہے ۔
منی پور : ریاست میں 11 اموات کے ساتھ 549 نئے مریضوں کی اطلاع ہے ۔ ریاست میں تقریباً 6 لاکھ لوگوں کو ٹیکہ لگایا جا چکا ہے ۔ وزیر اعلیٰ نے کہا ہے کہ ڈیلٹا ویریئنٹ اور تیسری لہر کو روکنے کے لئے اقدامات کئے گئے ہیں ۔
میگھالیہ : مشرقی کھاسی ہلز ضلع انتظامیہ نے جمعرات کو ایک حکم جاری کیا ہے ، جس میں ہدایت دی گئی ہے کہ دکان کھولنے سے پہلے دکاندار کو مناسب جگہ پر کووڈ ٹیکے کے بارے میں جانکاری دینی چاہیئے کہ دکاندار اور اس کے عملے نے ٹیکہ لگوایا ہے یا نہیں ۔ جمعرات کو میگھالیہ میں کووڈ – 19 کے 420 نئے معاملے درج کئے گئے اور 10 اموات کے ساتھ مرنے والوں کی تعداد 807 تک پہنچ گئی ہے ۔ 24 گھنٹے کے دوران صحت یاب ہونے والے افراد کی تعداد 298 ہے ۔
سکم : سکم میں پچھلے 24 گھنٹے کے دوران 92 نئے معاملات درج کئے گئے ۔ 198 مریض صحت یاب ہوئے اور کووڈ – 19 سے دو افراد کی موت ہوئی ۔ ریاست میں متاثرہ افراد کی تعداد 19681 ہے ، جب کہ زیر علاج مریضوں کی تعداد 2282 ہے ۔ دو نئی اموات کے ساتھ مرنے والوں کی تعداد 298 تک پہنچ گئی ہے ، جب کہ اب تک 16850 مریض صحت یاب ہوئے ہیں ۔ ریاست میں مثبت پائے جانے والے افراد کی شرح 14.1 فی صد ہے ، جب کہ صحت یابی کی شرح 85.6 فی صد ہے ۔
تری پورہ : ریاست میں پچھلے 24 گھنٹے کے دوران 43145 لوگوں کو ٹیکے لگائے گئے اور ان کی مجموعی تعداد 23 لاکھ سے زیادہ ہو گئی ہے ۔ ریاست میں پچھلے 24 گھنٹے کے دوران دو اموات درج کی گئی ہیں ، جب کہ 359 افراد مثبت پائے گئے ہیں ۔
ناگا لینڈ : ناگا لینڈ میں جمعرات کو 88 نئے مریضوں کی اطلاع ہے ، جب کہ دو اموات ہوئی ہیں ۔ زیر علاج مریضوں کی تعداد 1308 ہے ، جب کہ کل مریضوں کی تعداد 24629 ہے ۔ موکوکچنگ ضلع کے کھینسا گاؤں میں 100 فی صد لوگوں کو ٹیکہ لگایا جا چکا ہے ۔ 313 اہل افراد کو پہلا ٹیکہ 17 جون کو لگایا گیا تھا ، جب کہ 255 افراد کو 22 جون کو ٹیکہ لگایا گیا اور اس طرح گاؤں کے 100 فی صد لوگوں کو ٹیکہ لگایا جا چکا ہے ۔
Important Tweets
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 5927
(Visitor Counter : 149